Eigg

Eigg () on yksi Small Isles -saarista Sisä-Hebrideillä Skotlannissa. Eiggin historia ulottuu pitkälle. Irlantilainen kirkonmies Donnán perusti sinne muinoin luostarin, jonka munkit murhattiin 17. huhtikuuta 617. 

Vuonna 1577 Macleodin ja Macdonaldin klaanien välisen väkivallan seurauksena kuoli satoja ihmisiä, kun Macleodit tukehduttivat luolaan paenneita Macdonaldeja savuun. Nykyään luola on julistettu sotahaudaksi ja suojelukohteeksi.

Pitkällisten omistajuuskiistojen jälkeen saaren osti vuonna 1997 Isle of Eigg Heritage Trust. Säätiön takana on paikallisia asukkaita ja Scottish Wildlife Trust. Saaren asukkaat tuottavat tarvitsemansa energian tuulella, vedellä ja auringonvalolla.

Eigg on Small Isles- saarista pinta-alaltaan toiseksi suurin, ja sen väkiluku on suurin. Väkiluku nousi sataan keväällä 2017. Naapurisaarilla väestökehitys on päinvastainen.

Lähteet

Aiheesta muualla 

Sisä-Hebridit